  Майя Бывальцева «Ижевск» аэробус нырысетӥ рейсэ потоз «Санкт-Петербург — Архангельск» маршрутъя. Самолетлы сыӵе ним сётӥзы «Удмуртилэн но Ураллэн промышленностья центрезлы» сӥзьыса, ивортӥз 27-тӥ коньывуонэ «Россия» авиакомпания. Со нимез нуллэ EI-EYL борт номерен Airbus A319. Отын 158 пуксён интыез, со пӧлысь 8-эзбизнес-классысь пассажиръёс понна чакламын. «Ижкарлэн — пыӵал тӥрлык поттӥсьёслэн карзллэн — историез кутскиз 210 ар талэсь азьло, куке тодмо горной инженер но устолыко радъясь Андрей Дерябин Ижын пыӵал тӥрлык поттон заводлы кутскон сётӥз… Туннэ Ижкар дышетонъя, тодосъя но лулчеберетъя бадӟым центр луэ», — верамын ивортонын. «Ижкар» лайнер Россиысь каръёслы сӥзем сӥзем самолётъёс пӧлысь 17-тӥез ни. Чакланъёсъя, со кун пушкын ӵемгес лобалоз. Нош ку кутскоз калыкез нуллыны, ивортэмын ӧвӧл. Тегъёс: Ужбергатон Мерлык Ижкар самолёт  